CELEX: 31986R1479
Language: el
Date: 1986-05-15
Title: Κανονισμός (ΕΟΚ) αριθ. 1479/86 της Επιτροπής της 15ης Μαΐου 1986 που συμπληρώνει το παράρτημα Β του κανονισμού (ΕΟΚ) αριθ. 771/74 σχετικά με τις λεπτομέρειες όσον αφορά την ενίσχυση για το λίνο και την κάνναβη

Avis juridique important

|

31986R1479

Κανονισμός (ΕΟΚ) αριθ. 1479/86 της Επιτροπής της 15ης Μαΐου 1986 που συμπληρώνει το παράρτημα Β του κανονισμού (ΕΟΚ) αριθ. 771/74 σχετικά με τις λεπτομέρειες όσον αφορά την ενίσχυση για το λίνο και την κάνναβη  

Επίσημη Εφημερίδα αριθ. L 130 της 16/05/1986 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 1479/86 ΤΗΣ ΕΠΙΤΡΟΠΗΣ  της 15ης Μαΐου 1986  που συμπληρώνει το παράρτημα Β του κανονισμού (ΕΟΚ) αριθ. 771/74 σχετικά με τις λεπτομέρειες όσον αφορά την ενίσχυση για τον λίνο και την κάνναβη  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως της αγοράς στον τομέα του λίνου και της κάνναβης (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 4 παράγραφος 5,  Εκτιμώντας:  ότι ο κανονισμός (ΕΟΚ) αριθ. 771/74 της Επιτροπής της 29ης Μαρτίου 1974 σχετικά με τις λεπτομέρειες όσον αφορά την ενίσχυση για τον λίνο και την κάνναβη (3), όπως τροποποιήθηκε τελευταία από τον κανονισμό (ΕΟΚ) αριθ. 421/86 (4), περιλαμβάνει παράρτημα Β στο οποίο εμφαίνεται κατάλογος των ποικιλιών κάνναβης· ότι οι απαριθμούμενες ποικιλίες στο εν λόγω παράρτημα δικαιούνται ενισχύσεως βάσει του άρθρου 4 του κανονισμού (ΕΟΚ) αριθ. 1308/70·  ότι, λόγω της προσχωρήσεως της Ισπανίας και της Πορτογαλίας, θα πρέπει να συμπληρωθεί το εν λόγω παράρτημα Β για να ληφθούν υπόψη οι ποικιλίες κάνναβης που χρησιμοποιούνται σ' αυτά τα κράτη μέλη·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λίνου και Κάνναβης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο παράρτημα Β του κανονισμού (ΕΟΚ) αριθ. 771/74, προστίθενται οι ποικιλίες «Delta - Llosa» και «Delta - 405».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την περίοδο 1986/87.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 146 της 4. 7. 1970, σ. 1.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 92 της 3. 4. 1974, σ. 13.  (4) ΕΕ αριθ. L 48 της 26. 2. 1986, σ. 26.